钦定古今图书集成/明伦汇编/氏族典/第350卷 > 《廖用贤尚友录》 > 牛牢
## 钦定古今图书集成/明伦汇编/氏族典/第350卷 > 《廖用贤尚友录》 > 牛牢

按《尚友录》：牢字君直。世祖为布衣时，与牢交游，尝夜
共讲说谶言云：“刘秀当为天子。”世祖曰：“安知非我？万
一果然，各言尔志。”牢独嘿然。世祖问之，牢曰：“丈夫立
义，不与帝友。”众大笑。及世祖即位，征牢，牢称疾不至。
诏每就家存问之，牢恒被发称疾，不答诏命。